cyanic-selkie/wikianc huggingface dataset:
Anne Brontë
Voksenliv
Etter å ha forlatt sin guvernante-post oppfylte Anne sin litterære ambisjoner, da hun fikk utgitt en diktsamling sammen med sine søstre, Poems by Currer, Ellis, and Acton Bell, 1846, og to romaner. Agnes Grey, basert på hennes erfaringer som guvernante, ble utgitt i 1847. I diktsamlingen ble Anne og Charlotte helt utklasset av Emilys overlegne lyriske evne. Da romanene kom, ble Charlotte berømt for Jane Eyre, og Emily for Stormfulle høyder, mens Annes beretning om den fromme guvernanten, Agnes Grey, helt bleknet i sammenligning. Men det var Anne som brøt familiens tradisjon for kortvarige, avbrutte arbeidsforhold og ble i en guvernantepost hun mistrivdes med, i fem år. Fromheten hennes ga henne styrke der hennes søsken ga opp, og støttet hennes opplevelse av egenverdi og opptatthet av sosiale urettferdigheter. I Wildfell Halls beskrivelse av samlivet med en alkoholisert ektefelle, øste Anne fra sin erfaring med broren Branwell, som gikk i hundene. Hun var tiltrukket av lavkirkelige bevegelser, og etter hvert av universalismen. I 1959 skrev Winifred Gérin den første biografien om henne. Broren gikk i hundene, måtte sove sammen med faren deres for å føle seg trygg, og skrev tiggerbrev til venner om hjelp til å kjøpe ham gin for fem pence, mens de to eldste søstrenes romaner ble bestselgere. Charlottes og Emilys mannlige hovedpersoner er romantiske helter som minner om lord Byron. Anne foretrakk stillfarende, beskyttende menn som har omtanke for sine aldrende mødre, og aldri kunne finne på å forvise eller sperre inne uønskede ektefeller. Mens Heathcliff i Stormfulle høyder plager sin gravide kone så hun tvinges til å flykte, hjelper Gilbert Markham i Wildfell Hall Helen med å rømme fra sin voldelige ektefelle. Annes andre og siste roman, The Tenant of Wildfell Hall, regnes av ettertiden som en av de første gjennomført feministiske romaner og utkom i 1848. Den begynner med den mystiske fru Grahams ankomst til et stille, landlig nabolag som minner om Jane Austen. Snart går det rykter om fru Graham. Hennes egentlige navn viser seg å være Helen Huntingdon, og sammen med sin sønn er hun på flukt fra sin ektemann, en fyllik og rundbrenner som føler seg forulempet av at hun har reist fra ham. Dagboken hennes røper at hun ble advart mot å gifte seg med Huntingdon, men han sjarmerte henne. Svært ung var hun også. Til sist ga hun opp og rømte til Wildfell Hall. Hun gifter seg for andre gang, med Gilbert Markham.
Mindre enn et år etter at romanen ble utgitt, døde Anne Brontë av tuberkulose bare 29 år gammel. Hovedsakelig på grunn av at gjenutgivelsen av The Tenant of Wildfell Hall ble forhindret av Charlotte Brontë etter Annes død, er hun mindre kjent enn sine søstre, Charlotte, forfatter av fire romaner, blant annet Jane Eyre, og Emily Brontë, forfatter av Stormfulle høyder. Imidlertid er Annes romaner blitt klassikere i engelsk litteratur, i likhet med søstrenes. 25. mai 1849 kom hun til Scarborough sammen med sin søster Charlotte og venninnen deres, Ellen Nussey. Anne var da svært syk av tuberkulosen som ble oppdaget i januar, bare noen uker etter at søsteren Emily døde. Hennes siste ord til Charlotte skal ha vært:Take courage - «Vis mot.» Anne Brontë ligger gravlagt i Scarborough.
Ettermæle
I 1914 fikk Agnes Grey en viss oppreisning, da forfatterinnen og suffragisten May Sinclair skrev at «''Anne Brontë angriper problemet sitt med en frihet og freidighet som får søstrenes modigste foretagender til å virke feige og hemmede. Oppførselen hennes er revolusjonerende.» George Moore kalte romanen «den mest perfekte prosafortelling på engelsk''», og mente at om Anne hadde fått leve, ville hun blitt sidestilt med Jane Austen. Men mange i samtiden var forferdet over at en kvinne kunne skrive som hun gjorde. Selv skrev Anne som respons i andre utgaven av The Tenant of Wildfell Hall: «Jeg ser det slik at om en bok er god, spiller det ingen rolle hvilket kjønn forfatteren har...Jeg forstår ikke hvordan en mann kan tillate seg å skrive noe som ville vært nedverdigende om en kvinne skrev det, eller hvorfor en kvinne skulle hindres i å skrive noe som ville vært passende for en mann.» Charlotte så alltid opp til Emily og beundret hennes evner; hun omtalte den søsteren som «en gigant». Men det virker ikke som hun noen gang ble klar over Annes talent.
Tvert om hadde Charlotte lite til overs for Annes arbeid. I 1850 under diskusjonen om The Tenant of Wildfell Hall skulle gjenutgis, skrev Charlotte at den boken «''virker knapt som noe jeg synes det er ønskelig å bevare.»
Wikimedia Norge
Wikimedia Norge er en norsk ideell organisasjon som har til formål å styrke Wikimedia Foundations prosjekter på norsk og samisk. Organisasjonen ble stiftet 23. juni 2007 på et møte i Nasjonalbiblioteket i Oslo og ble godkjent som «chapter» (en selvstendig støtteforening) av Wikimedia Foundations Chapterkomite 11. mars 2008. Wikimedia Norge er registrert i Enhetsregisteret.
Oppgaver
Wikimedia Norges hovedoppgave er å promotere Wikimedia Foundation sine prosjekter i Norge. Foreningen er en uavhengig organisasjon som skal engasjere mennesker jorden rundt til å samle innhold under en fri lisens.
Dette gjøres ved å:
Historie
Wikimedia Norge ble stiftet 23. juni 2007 på et møte i Nasjonalbiblioteket i Oslo. I forkant av møtet var det blitt arbeidet med vedtekter og med å finne villige til et styre. En ønsket å ha med personer som var brukere på alle de prosjektene foreningen skulle arbeide for, og en ønsket å ha med kvinner. Det forelå et utkast til vedtekter og etter en del diskusjon og omformulering ble disse vedtatt. Imidlertid hadde en ikke samarbeidet nok med Wikimedia Foundations Chapterkomite, så en stor del av den første styreperioden gikk med til arbeid med vedtekter i samarbeid med chapterkomiteen og få disse godkjent.
Wikimedia Norge ble, etter denne gjennomgangen, godkjent som «chapter» av Wikimedia Foundations Chapterkomite 11. mars 2008. I løpet av styreperioden ble Wikimedia Norge registrert i Enhetsregisteret. Ved årsmøtet i 2008 på Bryggens museum i Bergen, ble det foretatt mindre endringer i vedtektene, og vedtatt retningslinjer for Kontroll- og valgkomiteen. Det var et foredrag: Vox Publica: Hvorfor fungerte ikke wikistafetten? ved instituttleder ved Institutt for informasjons- og medievitenskap, Universitetet i Bergen (UiB), og ansvarlig redaktør for Vox Publica Dag Elgesem. med etterfølgende debatt.
Årsmøtene i 2009 og 2010 ble avholdt på Litteraturhuset i Oslo.
Wikipedia Academy
Wikipedia Academy er en serie av nasjonale møteplasser mellom Wikipedia og akademia, som arrangeres av Wikimedia-chaptere i flere land. Det første ble avholdt i Tyskland i 2006. I Norge ble Wikipedia Academy arrangert første gang i Bergen 14-15. oktober 2009. I den forbindelse avholdt Wikimedia Norge og Friprogsenteret et møte på Litteraturhuset i Oslo med en rekke inviterte gjester, blant annet William Nygaard og Jimmy Wales. Arrangementene oppnådde god dekning i aviser og tv om Wikipedia, skriveprosess, bruk, kvalitetsikring og kildekritikk. Dette ble fulgt opp i foredragene på akademiet i Bergen som hadde fire hovedtema: politikk, presse, formidling og forskning. Akademiet hadde også en Workshop arrangert sammen med Høgskolen i Bergen.
Wikipedia Academy 2011 ble arrangert under GoOpen i Oslo 23. mars 2011. Samarbeidet med GoOpen ble gjentatt i 2012 da Wikipedia Academy ble arrangert 23. april i Oslo med kronprins Haakon og Wikipedias grunnlegger Jimmy Wales som hovedgjester. Wikipedia Academy 2012 hadde to hovedtemaer: norske kulturinstitusjoners bruk av Wikipedia til formidling, og behovet for flere bilder på Wikipedia.
Kvalitet, opphavsrett og formidling
Kvalitet, opphavsrett, fokus på den anonyme skribent på Wikipedia, til forskjell fra den navngitte, har gått igjen som tema ved omtale av Wikipedia.
Wilhelmsenhallen
Wilhelmsenhallen er en idrettshall på Borgheim i Færder kommune. Hallen ble åpnet i 1967. Den ligger ved siden av Nøtterøy videregående skole og Borgheim ungdomsskole, og på dagtid brukes den av disse skolene til kroppsøving. Om ettermiddagene og i helgene brukes den til konkurranser og trening av de lokale idrettslagene. Hallen blir også brukt til andre arrangementer, blant annet som valglokale.
Wikimedia Norge
Kvalitet, opphavsrett og formidling
I 2008 lanserte Vox Publica Wikipedia-stafetten, der forskere ble utfordret til å skrive på Wikipedia, og det var oppmerksomhet om Wikimedia Norges arbeid overfor forskere og akademia fra Vox Publica. Det ble forsøkt analyse av artikler på Wikipedia ut fra kriteriene riktighet, aktualitet, fullstendighet og forståelighet. Vox Publicas funn ble gjennomgått på årsmøtet i 2008.
Høsten 2008 skrev elever i mediefag ved Langhaugen videregående skole en rekke oppgaver på Wikipedia. En del av oppgavene var ikke leksikale, og dette skaffet andre brukere en del arbeid. Det ble tatt kontakt med klassen og deres lærer og Wikimedia Norge fikk komme på skolen og snakke med elevene om Wikipedia. Elevene kunne fortelle at de ikke hadde forstått helt hva som skjedde med bidragene deres, og de hadde hatt problemer med å finne forklaringer som kunne hjelpe dem. Elevene skrev etter dette «Wikifiseringen av skolen», en forskingsrapport om bruken av Wikipedia i den vidaregående skolen med utgangspunkt i Langhaugen videregående skole, og denne vant Holbergprisen.
Wikimedia Norge har deltatt på en rekke seminar og konferanser i regi av UiB, UiO, Nettverksuniversitetet og andre der det har vært anledning til å informere om Wikipedia og vise i praksis hvordan bidrag blir kvalitetsikret. Spørsmålet om tilgang til fritt materiale har også vært tema.
Også i senere år har Wikimedia Norge flere ganger satt fokus på kvalitet, avholdt kurs og samarbeid med fagmiljøer, og debattert med andre leksika som ved Wikipedias 10-årsjubileum 15. januar 2011. Her oppnådde Wikimedia Norge god dekning av dugnadstanken bak Wikipedia i forkant av jubileet. Den 3. januar 2011 ble krav om erstatning fra «Wikipedia», framsatt av ledelsen for Nynorsk kultursenters leksikonprosjekt Allkunne, som hevdet at Wikipedia bygget på «systematisk» avskrift og plagiat av Allkunne. Wikimedia Norges leder Jarle Vines besvarte bekyldningene i media, og understreket hvor seriøst det norske Wikipedia-miljøet ser på etterlevelse av opphavsretten. En debatt mellom Allkunne og Wikimedia Norge under tiårsjubileet innledet med at Allkunne trakk sitt søksmål.
Wikipedia og Wikimedia
I allmennheten og blant journalister forveksles ofte Wikipedia og Wikimedia, både i Norge og i andre land. Formelt er det Wikimedia Foundation i USA som drifter og svarer for Wikipedia, mens de nasjonale «chapter» er støtteforeninger som kun skal promotere Wikipedia nasjonalt overfor media, myndigheter og allmennheten, uten å være ansvarlig for Wikipedia eller noen av de andre Wikimedia-prosjektene i det aktuelle landet.
Styreledere
Wikimedia Norge har siden oppstarten i 2007 hatt følgende styreledere:
Douglas Mawson
Douglas Mawson (født 5. mai 1882 i Shipley i England, død 14. oktober 1958 i Australia) var en australsk polfarer og geolog. Sammen med Roald Amundsen, Robert Falcon Scott og Ernest Shackleton var Mawson en sentral ekspedisjonsleder i det tidlige utforskningen av Antarktis. Mawson var offiser av Order of the British Empire og Fellow av Royal Society.
Første ekspedisjon til Antarktis
Familien til Mawson utvandret til New South Wales i Australia i 1884 og han utdannet seg senere ved Universitetet i Sydney, der han spesialiserte seg innen gruveingeniørfag og naturvitenskap.
Den første ekspedisjonen han var med på var som geolog til New Hebrides (i dag Vanuatu) i 1903. I 1905 ble han foreleser ved Universitetet i Adelaide og var den første til å oppdage og beskrive mineralet daviditt, oppkalt etter et av hans mentor Edgeworth David.
I 1907 ble Mawson med på Ernest Shackletons Nimrod-ekspedisjon som geolog. Sammen med Edgeworth David var han med på den første bestigningen av Mount Erebus. Senere var han også med i gruppen som for første gang nådde den magnetiske sydpol.
Den australasiatiske antarktisekspedisjonen
Mawson takket nei til å være med på Robert Falcon Scotts sydpolekspedisjon i 1910. Mawson valgte å lede sin egen ekspedisjon til Antarktis for å utforske King George V Land og Adélie Land i den delen av Antarktis som ligger rett sør for Australia, på denne tiden uutforskede områder. Målet med ekspedisjonen var å utforske landskapet samt å drive vitenskapelig arbeid, og man skulle også oppsøke det magnetiske polpunktet.
Ekspedisjonen brukte skipet «Aurora», under kommando av kaptein John King Davis og gikk i land på Cape Denison i Samveldebukten 8. januar 1912. En base ble etablert der. En annen base ble satt opp lengre vest på isbremmen av Queen Mary Land. Cape Denison viste seg å være et meget forblåst sted, med gjennomsnittlig vindhastighet på 80 km/t gjennom hele det året oppholdet varte. Det ble bygget en hytte på det steinete neset og ekspedisjonen overvintret i nærmest konstant snøstorm.
Ekspedisjonen ble delt opp i fem grupper fra hovedbasen og to fra den vestlige basen som hadde ulike oppgaver. Mawsons gruppe skulle gå østover og besto i tillegg til Mawson av Belgrave E. S. Ninnis og Xavier Mertz. Like før gruppen kom til enden av turen og skulle snu, falt Ninnis, sammen med flere hunder og en slede som inneholdt store deler av forsyningene, ned i en bresprekk og forsvant.
Fred Funk
Fred Funk (født 14. juni 1956) er en amerikansk profesjonell golfspiller. Han graduerte fra Universitetet i Maryland i 1980 og ble profesjonell i 1981, men han arbeidet som golfinstruktør ved sitt tidligere universitet fra 1982 til 1988, og ble ikke medlem av PGA-touren før i 1989.
Douglas Mawson
Den australasiatiske antarktisekspedisjonen
Mawson og Mertz snudde øyeblikkelig og satte kursen tilbake mot basen. Etter at de få hundene de hadde igjen døde av utmattelse bestemte de seg for å spise dem for å få næring. Dette skulle vise seg å være en skjebnesvanger feil. Leveren til hundene forgiftet mennene og de startet å hallusinere og kort tid senere døde Mertz. Mawson måtte da fortsette alene. Han halverte lengden på sleden ved hjelp av en lommesag for å spare vekt, men hadde fremdeles 160 kilometer igjen til basen og minimalt med mat.
En gang falt han gjennom et tynt snølag som lå over en bresprekk og ble reddet av at sleden satte seg fast øverst i sprekken og av at han fremdeles hang i selene. Da han endelig kom tilbake til basen så han at skipet var på vei ut av bukten. Davis hadde imidlertid etterlatt seks menn i tilfelle Mawsons gruppe skulle komme tilbake. Sammen med disse fullførte gruppen overvintring nummer to og ble hentet igjen i desember 1913.
Etter hjemkomsten skrev han boken The Home of the Blizzard (Snøstormens hjem, ikke oversatt) der han skildrer sine opplevelser. De ulike gruppene hadde utforsket store deler av kysten og beskrevet geologien, biologien og meteorologien. Man hadde også nærmere fastslått hvor den magnetiske sydpolen var.
Livet etter ekspedisjonen
Mawson giftet seg med Paquita Delprat og ble adlet, men allmennheten tok liten notis av prestasjonene hans på grunn av nyheten om Scotts skjebne og utbruddet av første verdenskrig. Han tjenestegjorde som major i krigen og returnerte deretter til Adelaide for å fortsette med forskning og undervisning.
Han var igjen med på en britisk, australsk, newzealandsk ekspedisjon til Antarktis fra 1929 til 1932, BANZARE. Etter at han pensjonerte seg i 1952 ble han utnevnt til professor emeritus. Mawson døde i sitt hjem i Australia den 14. oktober 1958 av hemorrhagisk hjerneslag.
Den australske hundredollar-seddelen var fra 1984 til 1996 trykket med et bilde av Mawson. En australsk forskningsstasjon i Antarktis er også oppkalt etter Mawson.
Anders Eriksson (musiker)
Anders Eriksson (født 1960 i Sverige) er produsent, musiker (trompet) og musikkarrangør.
Han kom til Norge fra Sverige i 1986 og er prosjektleder og musiker i Ensemble Denada. Han var også medlem av Oslo Groove Company. I 2014 var han leder for Moldejazz.
Ansatt som leder konsertproduksjon ved Festspillene i Nord-Norge. Har jobbet med en rekke konsert- og turneproduksjoner i Norge og internasjonalt. Jobber som produsent i alle sjangere. Som utøver, arrangør og komponist er hovedfokus jazz og verdensmusikk.
Fred Funk
I 2006 debuterte han på seniortouren til PGA, Champions Tour. Der har han seks seire, derav tre major-turneringer, JELD-WEN Tradition i 2008 og 2010, og US Senior Open i 2009.
Fylkesvei 7782
Fylkesvei 7782 går mellom Leirvikvågen og Gullesfjordbotn i Kvæfjord kommune. Veiens lengde er 9,9 km. Veien går på østsiden av Gullesfjorden og har fast dekke.
Qasigiannguit Lokalmuseum
Qasigiannguit Lokalmuseum er et museum i Qasigiannguit på vestkysten av Grønland.
Museet åpnet i 1984, i forbindelse med byens 250-årsjubileum.
Museet viser bl.a. arkeologiske funn fra saqqaqkulturen som befolket Grønland ca. 2.400 år f.Kr. Særlig har man gjort godt bevarte funn på boplassen Qeqertasussuk syd for Akulliit, ved Sydøstbugten, som er utstilt her.
Museumsområdet består av 5 bygninger, med ulike utstillinger.
Oslofjord Heimevernsdistrikt 01
Oslofjord Heimevernsdistrikt 01 er et distrikt i Heimevernet som har territorielt militært ansvar over de tidligere fylkene Østfold og Vestfold.
Distriktet omfatter 18 HV områder, grense til Sverige, en internasjonal flyplass, to internasjonale fergeforbindelser, E-6, E-18, ti prosent av Norges befolkning og 14 byer. Distriktsstaben er lokalisert på Rygge flystasjon.
Distriktets innsatsstyrke har navnet «Polar Bear VI». Navnet stammer fra en operasjon under andre verdenskrig som foregikk i Oslofjorden («Slepebåtaksjonen»).
Avdelingen består av rundt 200 befal og soldater.
Zacky Vengeance
Zacky Vengeance (født 11. desember 1981), egentlig Zachary James Baker, er andregitarist og back-up-vokalist i det amerikanske rockebandet Avenged Sevenfold.
Biografi
Vengeance har spilt gitar siden han var 13 år gammel, og hevdes å være selv-lært. Han spiller left-hand (venstrehendt).
I Avenged Sevenfold-DVD-en «All Excess» forteller han at han før Avenged Sevenfold spilte i et kortlevd punk rock-band kalt MPA* (som sto for «Mad Porno Action»). Han hevder bandet ikke gjorde noen særlig suksess, og etter deres eneste konsert ble de arrestert for å ha «stjålet alle mikrofonene». I 1999, da han fremdeles gikk på High School, startet han Avenged Sevenfold sammen med M. Shadows (bandets frontvokalist) og tok navnet Zacky Vengeance.
Vengeance sier at han lar seg påvirke av mange band. «I still love the heavy bands. I love... Danny Elfman and Elvis Costello. [It's] all over the place – I think that's the best way to be».
Vengeance har blitt sponset av Schecter Guitar Research siden 2004.
Personlig liv
Vengeance er kjent for å eksperimentere med håret sitt, som har farga både lilla og blondt. I Almost Easy, og Beast And The Harlot -videoene er håret hans lilla og svart. Han er som oftest avbildet med svart hår, men har skinnet seg nylig. Han er kjent for å bruke litt vel store solbriller og Misfist-t-skjorter, de populære Jack Daniels-t-skjortene hans samt skjorter fra filmer. Vengeance har lansert sitt eget klesmerke, kalt «Zacky V. Presents...». Merket kjennetegnes ved den populære «Vengeance University»-logoen, som Zacky har designet selv. Vengeance har en hund kalt Ichabod C. Vengeance og en fisk kalt Crimson Sushi. Han er bosatt i Huntington Beach i California i USA, sammen med de andre medlemmene i bandet.
Kronegruppe
En kronegruppe er et konsept fra kladistisk taksonomi og er en naturlig gruppe som består av nålevende (resente) organismer, deres felles forfar og alle etterkommere etter denne, fossile som nålevende. Begrepet «krone» henviser til trekrone, altså toppen av et tre.
Kron-grupper
Begrepet kronegruppe er laget av Willi Hennig og brukes for å avgrense kronegruppen fra naturlige grupper som består av nålevende organismer pluss alle fossile arter som er nærmere beslektet med gruppens enn med andre nålevende arter. Den sistnevnte gruppen kalles ofte Pan-monofylum. Kronegruppe og Pan-monofylum er identiske når man bare ser på nålevende arter, og en kronegruppe er alltid en delgruppe av et tilsvarende Pan-monofylum. «Krone» refererer til stamtremetaforen og betegner de «grenene» i livets «tre» som har overlevd til nåtiden. Kronegruppen er så å si den yngste («øverste») delen av Pan-monofylumet. Pan-monofylumet inneholder derimot i tillegg til kronegruppen også de fossilene som oppstod etter at gruppen «skilte lag» fra søstergruppen sin, men før den siste felles stamarten for gruppens nålevende artene hadde delt seg.
Bruken av krongrupper og pangrupper gir store fordeler i kladistiske analyser. Ved å ta utgangspunkt i nålevende arter, har man både DNA og potensielt et uendelig anatomiske egenskaper å analysere. Dette gjør det enklere å bruke de statistiske dataprogrammene som gjerne brukes i kladistisk systematikk.
Pan-grupper
Begrepet Pan-monofylum består av fagordet for naturlig gruppe (monofylum) og forstavelsen Pan- (gresk for «alt»). Det ble foreslått av Karl-Ernst Lauterbach for enklere å kunne skille mellom ulike betydninger av vitenskapelige gruppenavn. Når et vitenskapelig navn får forstavelsen Pan-, blir det kjennetegnet som Pan-monofylum og kan enkelt avgrenses fra kronegruppen, som ikke har noen forstavelse. Forslaget er ikke allment akseptert, men brukes av mange systematikere for å unngå flertydigheter.
Stam-grupper
Behovet for å kunne henvise til parafyletiske grupper som frøbregner, dinosaurer, snelletrær, pattedyrliknende krypdyr og panserpadder har ledet til enda en gruppetype: Stamgruppen. Denne gruppen defineres som Pan-gruppen minus krongruppen. Man står med andre ord igjen med en gruppe bestående av alle organismer som er mer i slekt med krongruppa enn med andre levende organismer, men ikke krongruppen selv. Et eksempel er Stam-Aves (Stem-Aves på engelsk) som kan brukes som et alternativt navn for dinosaurer. I motsetning til Dinosauria, refererer denne gruppen til alle dyr som er mer i slekt med fugler enn med krokodiller. Det betyr at gruppe i tillegg til dinosaurene omfatter en del primitive archosaurer (såk Thecodonter), trolig flyveøgler og primitive fugler som Archaeopteryx, Hesperiornis og Confuciusornis. Stam-mammalia vil i større grad falle sammen med Synapsida slik det tradisjonelt er definert.
Problemer med bruken av begrepene
Selv om begrepene krongruppe og pangruppe i seg selv ikke er problematiske, kan bruken av dem slik Lauterbach foreslo skape problemer. De mest kjente gruppene av organismer, slik som pattedyr, fugler, amnioter etc er fra før av definert ved hjelp av fysiske egenskaper, ofte detaljer i skjelettet som kan finnes hos fossiler av deres respektive forfedre. Ved å bruke etablerte navn som Mammalia (pattedyr) som et synonym for krongruppen Mammalia, får gruppen et litt annet innhold av fossile grupper enn ved å bruke den alminnelige definisjonen. Kron-Mammalia ekskluderer en del tidlige pattedyr som multituberkulater og de første pattedyrene triconodontene, som representerer sidegreiner på stamtreet fra før de moderne gruppene utviklet seg. Tilsvarende vil for eksempel avgrensningen av amnioter til bare å omfatte krongruppen utelate de første amniotene.
Tõnu Haljand
Tõnu Haljand (født 1. juli 1945 i Tallinn, død 28. august 1997 i Ähijärve) var en estisk skiløper. Han ble sovjetisk mester i kombinert i 1973, og tok også medalje i 1966 (bronse), 1970 (sølv) og 1975 (bronse). Som representant for Sovjetunionen ble han nummer 12 i kombinert i OL i Grenoble i 1968 og VM i Štrbské Pleso i 1970. Haljand ble fem ganger estisk mester i kombinert og to ganger i spesielt hopp, henholdsvis i 1965, 1966, 1968, 1969 og 1972, og 1966 og 1973. I 1965 vant han det da 56 km lange turlangrennet Tartu Maraton.
Kronegruppe
Problemer med bruken av begrepene
Så lenge det arbeides med nålevende arter spiller dette ingen rolle om man bruker navnet om krongrupper. Problemet oppstår når begrepet brukes i paleontologi, der forskere gjerne er opptatt av når og fra hvilke forfedre grupper har oppstått. Bruken av begrepet krongruppe uten å angi forstavelsen kron- har ført til at betydningen av etablerte grupper blir usikre, noe som kan være et vesentlig problem i diskusjon og forståelsen av gruppers tidlige historie. Problemet kan dog løses enkelt ved at man husker å alltid tilføye forstavelsen kron- (og eventuelt pan- og stam-), slik at det ikke oppstår forveksling med gruppene slik de tradisjonelt er definert.
Tõnu Haljand
Haljand er en av bare fem estlendere som har deltatt i vinter-OL i årene da Estland var en del av Sovjetunionen, mellom 1944 og 1991. De andre er Uno Kajak (1956, kombinert), Ants Antson (1964 og 1968, skøyter), Fjodor Koltšin (1980, kombinert) og Allar Levandi (1988, kombinert).
Kronegruppe
Fugler og dinosaurer
Hva er fuglenes nærmeste slektning? Ser man kun på nålevende arter, er krokodillene fuglenes såkalte søstergruppe. Det fins imidlertid mange fossiler som er nærmere beslektet med fugler enn med noen andre nålevende grupper, inkludert krokodillene. De mest kjente av disse er dinosaurene og urfuglen (Archaeopteryx). Hvordan avgjør man om disse er fugler eller ikke?
Svaret er at det ikke fins noen objektiv måte å avgjøre dette på. Å trekke skillelinjen ved om artene f.eks. hadde fjær til å fly med slik som Archaeopteryx, er bare én av (potensielt ubegrenset) mange måter å definere «fugl» på (jf. Avialae). Mangetydigheten kan løses ved hjelp av Pan-stavelsen: De nålevende fuglene (kronegruppen) gis det vitenskapelige navnet Aves. Helheten av alle fugler og fossiler som er nærmere beslektet med dem enn med krokodiller, betegnes så som Pan-Aves. Dinosaurer hører altså til Pan-Aves, men ikke til Aves. Det samme gjelder for urfuglen. Dette løser problemet med hvor man trekker grensen for Aves, men skaper samtidig nye problemer ettersom Aves tradisjonelt har vært definert til å inkludere Archaeopteryx. Resultatet er at den mest bruke betegnelsen (Aves) nå er definert litt ulikt, avhengig av hvem som bruker begrepet. En sikrere måte å bruke uttrykket er «Kron-Aves» for krongruppen, og «Pan-Aves» for gruppen bestående av dinosaurer og fugler.
Det fins imidlertid fossiler i fuglenes kronegruppen også, men disse er nødvendigvis nærmest beslektet med en delgruppe av fuglene. Fossile pingviner hører f.eks. med i kronegruppen (Aves) fordi de er nærmere beslektet med nålevende pingviner enn med nålevende alkefugler. De oppstod m.a.o. etter at de nålevende fuglenes siste felles stamart hadde delt seg opp i nye arter.
Pattedyr og «pattedyrlignende krypdyr»
Det fins flere grupper av såkalte «pattedyrlignende krypdyr» (f.eks. pelycosaurer) som ligner på pattedyr (Mammalia) i noen trekk (f.eks. kjevens bygning), men ikke i andre (f.eks. mangler de patter og pels). En kjent representant er Dimetrodon. Disse dyrenes nærmeste nålevende slektninger er pattedyr (ikke nålevende krypdyr). Tradisjonelt har det pattedyrliknende krypdyrene blitt klassifisert som krypdyr, eventuelt som en egen klasse. Selv om dette er uomstridt, har kladistikere lenge ønsket å gjøre om på hvordan disse dyrene skulle innordnes systematisk. Ved å ta i bruk pan- og krongrupper kan disse Dimetrodon enkelt plasseres. Dimetrodon (og andre pattedyrlignende krypdyr) hører til Pan-Mammalia, men ikke til (kronegruppen) Mammalia. Ønsker man å spesifisere bare de pattedyrliknende krypdyrene, kan man bruke begrepet «Stam-Mammalia», som faller ganske nøyaktig sammen med begrepet pattedyrlikende krypdyr.
Politiloven (Danmark)
Politiloven, fullt navn Lov om politiets virksomhed, er en dansk lov som regulerer politiets arbeid. Loven fastslår blant annet politiets oppgaver samt reglene for politiets inngrep og maktanvendelse.
Politiloven trådte i kraft den 1. august 2004.
Politiets formål og virke er nedfelt i politilovens § 1: «''Politiet skal virke for tryghed, sikkerhed, fred og orden i samfundet. Politiet skal fremme dette formål gennem forebyggende, hjælpende og håndhævende virksomhed.''»
Junior-VM i sjakk
Junior-VM i sjakk arrangeres for spillere under 20 år (spillerne må være under 20 år per 1. januar det året turneringen arrangeres).
Skjærgården kulturskole
Skjærgården kulturskole er en interkommunal kulturskole for Færder kommune i Vestfold. Den ble oppretta i 1986. Undervisningen foregår etter normal skoletid, både i skolefritidsordning-tid og på kveldstid. Elevene betaler en semesteravgift, og kan også leie instrumenter på skolen.
Junior-VM i sjakk
Fire vinnere, Boris Spasskij, Anatolij Karpov, Garri Kasparov og Viswanathan Anand har fulgt opp seieren med å bli verdensmester for seniorer.
Skjærgården kulturskole
Skolen har lokaler både på Nøtterøy, Tjøme og Føynland.
Junior-VM i sjakk
I 1986 ble det innført en separat turnering for kvinner.
Afrika-Eurasia
Afrika-Eurasia (også kalt Eurafrasia, Eurasika eller Afro-Eurasia) er en betegnelse som brukes til å beskrive Afrika og Eurasia som ett kontinent. De tilhørende landområdene omfatter nesten 85 prosent av verdens befolkning (omtrent 5,5 milliarder).
Normalt regnes Suezkanalen som skillet mellom Afrika og Eurasia. Eurasia blir igjen delt inn (vanligvis mer kulturelt enn geologisk) i Europa og Asia.
Noen geografer og historikere har brukt betegnelsene Eurafrasia eller Afrasia (utelater den europeiske halvøy fra navnet), selv om disse navnene aldri har blitt tatt i generell bruk. I geopolitikken har man kalt Afrika-Eurasias fastland (ekskluderer øyer som De britiske øyer, Japan og Madagaskar) for World Island («verdensøya»).
Den gamle verden inkluderer Afrika-Eurasia og dens tilknyttede øyer.
Afrika er koblet til Eurasia ved en landbro. I geologisk sammenheng vil Afrika-Eurasia bli et superkontinent når Afrika støter sammen med Europa. Det er antatt at dette skal skje over 600 000 år frem i tid, når den sørlige enden av Spania når Afrika. Når dette skjer vil Middelhavet bli isolert fra Atlanterhavet. Afrika forventes å bli fullstendig slått sammen med Europa innen 50 millioner år frem i tid. Dette vil lukke Middelhavet og skape nye, fremtidige fjellkjeder (en forlengelse av Alpene).
Piazza Navona
Blikkpunktet på plassen er den store egyptiske obelisken ved «Fontana dei Quattro Fiumi» foran kirken Sant'Agnese in Agone. Plassen har også to andre fontener, «Fontana del Moro» og «Fontana del Nettuno». Mange av bygningene som omkranser Piazza Navona, stammer fra pave Innocent X' tid, og den dominerende byggestilen er barokken. Romas marked holdt til på Piazza Navona fra det ble flyttet fra Kapitolhøyden på 1400-tallet til det ble flyttet til Campo dei Fiori i 1869. Plassen har også vært arena for teater og hesteveddeløp etter Domitianus' tid.
Fontener
«Fontana dei Quattro Fiumi» («De fire elvers fontene») er et mesterverk signert Giovanni Lorenzo Bernini og plassert midt på Piazza Navona. Statuen ble laget til pave Innocent X og avduket i 1651. Kjernen i statuen er en stor egyptisk obelisk, som før den ble en del av fontenen sto på Maxentius' sirkus på Via Appia. Rundt obelisken er de store elvene i de fire verdensdelene som var kjent på den tiden – Ganges, Donau, Nilen og Rio de la Plata – symbolisert med fire giganter. En finner også pavens våpenskjold, duen og olivengrenen strategisk plassert på fontenen.
Fundamentet til «Fontana del Moro» («Maurerfontenen») ble reist på den sørlige enden av Piazza Navona av i 1575. Senere designet Bernini den sentrale figuren, en maurer som kjemper med en delfin, som også ga fontenen dens navn. Han lot sin elev,, hugge ut skulpturen etter en «bozzetto» (tredimensjonal skisse) han selv hadde laget, og denne ble reist i 1654. Maskene og tritonene ble lagt til på 1800-tallet. Under en restaurering i 1874 ble originalstatuene flyttet til forskjellige fontener i Villa Borghese og ble dermed erstattet med kopier.
«Fontana del Nettuno» («Neptunfontenen»), tidligere kjent som «Calderari», står på den nordlige enden av plassen og ble reist i 1576 av della Porto. Selve statuen, Neptun som kjemper med en blekksprut – omringet av havnymfer, ble laget av og  på 1800-tallet etter en konkurranse om å utsmykke fontenen som den gang fremsto som ganske gjennomsnittlig.
Bygninger
Sant'Agnese in Agone (= St. Agnes i pine) er en basilika som ble bestilt av pave Innocent X i 1652, og de første arkitektene var far og sønn og. Disse ble senere byttet ut med Francesco Borromini som videreførte arbeidet med kirken hovedsakelig etter Rainaldienes planer i årene 1653–1657. Det eneste avviket fra de opprinnelige tegningene var den konkave fasaden som ble konstruert for å fremheve kuppelen. Kirken sies å være bygget på stedet for et tidligere bordell der en ung ble kledd naken og vist frem for at hun skulle avsverge kristendommen etter å ha avslått en ung manns frieri. Hun mente at hun allerede hadde en brudgom i Kristus. Sankt Agnes led martyrdøden i år 304.
Nostra Signora del Sacro Cuore er en katolsk kirke dedisert jomfru Maria. En tidligere kirke ble satt opp på 1100-tallet på ruinene av Domitianus' stadion, men den nåværende bygningen ble oppført i 1450. Fra 1506 var kirken den offisielle nasjonale kirken i Roma for det spanske folk, men på 1600-tallet, etter at Santa Maria in Monserrato degli Spagnoli ble fullført, overtok denne som nasjonalkirke for Spania.
Palazzo Pamphili ble bygget av pave Innocent X i årene 1644–1650. Det opprinnelige palasset ble bygget over en rekke hus i familien Pamphilis eie i 1630, men da Giovanni Battista Pamphili ble pave Innocent X i 1644 fant familien ut at palasset ikke var stort nok og started derfor arbeidet med en større og ennå mer majestetisk bygning. Siden 1920 har palasset huset den brasilianske ambassaden i Italia.
Palazzo Braschi er et stort nyklassisk palass bygget på slutten av 1700-tallet og begynnelsen av 1800-tallet av pavens nevø. Dette var det siste romerske palasset som ble bygget til en pavefamilie. Bygningen huser i dag Museo di Roma, et museum som inneholder samlinger av bruksgjenstander, bilder og tegninger som viser livet i byen fra middelalderen til 1800-tallet.
Kristy Moore
Som femåring spilte hun med guttene i bydelen Elizabeth Vale i hjembyen Adelaide. Hun spilte i SASI Pirates 1991–1996. I England scoret hun 41 mål for Barnet Ladies FC 1998–2001, før hun fikk kontrakt med Fulham Ladies i den britiske toppserien FA Women's Premier League. Hun fikk tillatelse fra det internasjonale fotballforbundet FIFA til å spille på Englands kvinnelandslag i fotball. I 2003 vant Fulham både toppserien og begge cup-ene, det vil si «The Treble». Like etter ble laget nedlagt.
Moore og hennes danske lagvenninne Katrine Pedersen signerte deretter kontrakt med klubben Fløya i Tromsø. Med Fløya var de med på å sikre tredjeplassen i Toppserien 2004, og Moore ble seriens toppscorer med 20 mål. Året etter ble bronsen forsvart, og Moore scoret elleve mål og ble i toppscorerer i Toppserien 2008 med 22 mål.
Senhøstes 2008 meldte Moore overgang til Stabæk. Bærumslaget hadde i tillegg overtatt nesten alle spillerne fra Asker Fotball Kvinner, og gikk inn i sesongen med favorittstempel. De fikk sølv i toppserien ved sesongslutt, og Moore ble seriens nestmest scorende med 19 mål, ett mål bak Lene Mykjåland. Moore fornyet kontrakten med Stabæk ikke lenge etter serieavslutning.
I 2013 hadde hun kontrakt med Los Angeles Strikers. Hun flyttet deretter tilbake til Australia, og spilte for «Lady Reds» i hjembyen Adelaide fra 2012 til 2015.
Meritter
Med Barnet
Med Fulham
Med Stabæk
Generalløytnant
Generalløytnant er en militær generalsgrad og den nest høyeste militære graden i Forsvaret.
Graden symboliseres av tre stjerner på gullfarget bakgrunn. Før 1997 ble den symbolisert med to stjerner på gullfarget bakgrunn. Graden tilsvarer viseadmiral i Sjøforsvaret.
«Løven i Luzern»
«Løven i Luzern» er et kunstverk i Luzern i Sveits tegnet av den danske billedhuggeren Bertel Thorvaldsen i 1819. Løven er et minnesmerke over sveitsergarden, som til siste mann forsvarte Ludvig XVI av Frankrike og hans familie under stormen av Tuileriene under den franske revolusjon.
Thorvaldsen utførte tegningene og modellen i 1819 og billedhuggeren Lucas Ahorn hugget den døende løven ut direkte inn i klippen i et tidligere sandstenspukkverk hvor den er plassert.
Inskripsjonen under skulpturen lister opp navnene på offiserene og det antatte antall soldater som omkom og de som overlevde. På oversiden er det hugget inn Helvetiorum Fidei ac Virtuti – til sveitsernes lojalitet og mot.
Løven ligger dødelig såret med hodet bøyd nedover og med halvåpen munn, et brukket spyd stikker opp fra siden. Den ligger med høyre labb delvis over et skjold, et annet skjold står rett ved siden av opp mot veggen.
Det var den sveitsiske obersten Karl Pfyffer von Altishofen (1771–1840) som hadde ideen til minnesmerket og kontaktet Thorvaldsen i 1818. von Altishofen hadde deltatt i sveitsergarden, men vært hjemme på permisjon da kampene i Paris kulminerte i august 1792. Han ønsket å reise et minnesmerket over sine døde kamerater.
Skulpturen ble avduket 10. august 1821 med blant annet prins Christian Frederik til stede.
Agdenes kirke
Agdenes kirke ligger i Orkland kommune i Trøndelag, og den er hovedkirken i den tidligere kommunen Agdenes. Om lag 750 mennesker sogner til kirken, som har kirkegård.
Bygningen
Kirken er en langkirke i tømmer bygget i 1857. Den er bygget etter tegninger av arkitekt Christian Heinrich Grosch og har 200 sitteplasser. Kirken har galleri, og den fikk et påbygg i 1982. Opprinnelig var det et kirketårn midt over kirkeskipet, slik at man ringte i klokken fra midt i kirkerommet. Men i 1869 ble det bygget et eget tårn over inngangen til kirken.
Markus Wolf
Tidlig liv
Han var sønn av den jødiske forfatteren og legen Friedrich Wolf og bror av filmregissøren Konrad Wolf. Faren var kommunist og emigrerte i 1933 til Sveits, så til Frankrike og i 1934 endelig til Sovjetunionen, hvor Wolf-familien slo seg ned i Moskva. Markus Wolf ble sovjetisk statsborger.
Fra 1940 til 1942 studerte Markus Wolf ved høyskolen for flykonstruksjon i Moskva og deretter ved Kominterns partiskole i Uralområdet. Wolfgang Leonhard var en av hans venner fra denne tiden, de gikk blant annet på samme gymnas i Moskva. Fra 1943 var han redaktør og oppleser for den sovjetiske krigspropagandakringkasteren Deutscher Volkssender som vendte seg til befolkningen i Tyskland.
Karrière i DDR
I 1945 reiste Wolf sammen med en gruppe tyske eksilkommunister tilbake til Tyskland. Under dekknavnet Michael Storm arbeidet han først som journalist og var reporter under Nürnbergprosessen.
Etter grunnleggelsen av DDR i 1949 var han frem til 1951 tilknyttet DDRs ambassade i Moskva og avsluttet det sovjetiske statsborgerskapet.
Fra september 1951 arbeidet Wolf med utenlandsetterretning for DDR. Han ble nestleder for Hauptabteilung III (kontraspionasje) i etterretningstjenesten APN. I 1952 ble han leder for APN.
APN ble en del av Stasi i 1953, og Wolf var deretter leder for Hauptabteilung XV. Fra 1956 var betegnelsen Hauptverwaltung Aufklärung (HVA). Wolf ble utnevnt til generalmajor, og som sjef for utenlandsspionasjen var han nr. 2 i Stasi etter ministeren for statssikkerhet (først Ernst Wollweber, senere Erich Mielke).
Wolf var lenge kjent som «mannen uten ansikt», ettersom det ikke fantes noe aktuelt fotografi av ham i Vesten. Først i 1979 ble han identifisert ved hjelp av overløperen Werner Stiller. Hans reisemuligheter utenfor kommunistblokken var deretter sterkt begrenset.
4. november 1989 deltok han som taler ved en stor demonstrasjon på Alexanderplatz i Berlin, hvor han gikk inn for reformer, men samtidig forlangte anerkjennelse for Stasi-medarbeiderne. Deretter ble han pepet ut.
Etter 1989
I 1990, kort tid før den tyske gjenforeningen, flyktet Markus Wolf til Moskva, da det var klart at en arrestasjon ventet på ham i det gjenforente Tyskland. I 1991 søkte han politisk asyl i Østerrike. Etter at dette ble avvist meldte han seg selv for politiet ved den tyske grensen. Av Oberlandesgericht Düsseldorf ble han i 1993 dømt til seks års fengsel for landssvik. Dommen for landssvik ble senere hevet av forfatningsdomstolen, fordi spionasjeaktivitetene var i tråd med lovene til DDR. I 1996 søkte han om visum til USA, men det ble avvist med begrunnelsen at han hadde fortid som terrorist. I 1997 ble han så dømt til to års fengsel for ulovlig frihetsberøvelse, trusler og legemsbeskadigelse. Han ble dessuten dømt til tre dagers fengsel og rettergangsstraff for å ha nektet å vitne mot den spionasjetiltalte SPD-politikeren Paul Gerhard Flämig.
Borak
Borak , barak eller burak (eng: Buraq, arabisk: براق) er i islamsk tradisjon navnet på et bevinget fabeldyr, som skal ha båret Muhammed fra jorden til himmelen og tilbake igjen under profetens himmelferd. Et utdrag av en hadith fra Sahih Muslim (anerkjent av sunni, men ikke av sjia) beskriver Borak:
I kunsten
Gjennom hele middelalderen var Borak et yndet motiv for arabiske diktere og miniatyrmalere. I islamsk litteratur og kunst avbildes Borak ofte som et dyr med kvinneansikt - eller som en blanding mellom en ørn og en hest, sannsynligvis inspirert av legenden om Pegasus. Borak kan også framstilles som en hvit hoppe med kvinneansikt, påfuglhale og vinger.
Leon Uris' bok The Haj beskriver Borak som følger:
Grunnkretser i Nøtterøy kommune
Grunnkretser i Nøtterøy kommune er delområder og grunnkretser som seksjonerte tidligere Nøtterøy kommune i Vestfold, for folketellingsformål og lignende. I noen tilfeller sammenfalt de med kirkesogn, med valgkretser og med skolekretser.
Grunnkretser
Innbyggertall fra 2010 står i parentes.
Generalmajor
Generalmajor er en generalitetsgrad brukt i de fleste land i verden. Den tilsvarer kontreadmiral i marinen. Graden rangerer under generalløytnant og over brigadegeneral, brigader eller oberst, avhengig av land. I daglig omtale er det vanlig å betegne alle personer med generalsgrad («virkelig» general, generalløytnant eller generalmajor) som «general».
Norge
I Forsvaret er generalmajor den laveste generalgraden i Hæren og Luftforsvaret. Frem til 1972 var det bare kongen som var «virkelig» general i Norge og graden generalløytnant var også svært sjelden; forsvarssjefen var enten generalløytnant eller generalmajor (ev. tilsvarende admiralsgrad); dermed var generalsgrader over generalmajor nesten ikke i bruk i Norge, og generalmajor var følgelig den vanligste generalsgraden.
Graden symboliseres med to stjerner på gullfarget bakgrunn og tilsvarer kontreadmiral i Sjøforsvaret. Før 1997 ble den symbolisert med én stjerne på gul-(gull)farget bakgrunn. Den rangerte frem til 1997 over oberst I, og rangerer etter 1997 over brigader.
Generalmajor er som regel sjef for en forsvarsgren, en større enhet i Forsvaret, eller en avdeling i Forsvarsstaben.
ABFs litteratur- och konststipendium
ABFs litteratur- och konststipendium, tidligere ABFs litteraturpris ble innstiftet i 1949 av Arbetarnas bildningsförbund og deles ut årlig under Bok- og biblioteksmessen i Göteborg. Den blir tildelt forfattere og kulturarbeidere som «med ordets eller kulturens hjelp vil synliggjøre det usynlige og få oss å fornemme det glemte».
Fra starten i 1949 var det en ren litteraturpris, men dette ble utvidet i 2014 til også å innbefatte andre kulturytringer. På samme tid ble prissummen på SEK 20,000 økt til 100,000.
Al Maktoum
Al Maktoum (arabisk: آل مكتوم‎ Āl Maktūm) er den regjerende herskerfamilien i Dubai og en av syv regjerende familier i de forente arabiske emirater. Familien er en grein av klanen Bani Yas, en linje den deler med dynastiet Al Nahyan av Abu Dhabi. Familien nedstammer fra Al Bu Falasah (nå kjent som Al-Falasi), en grein av Bani Yas. Bani Yas er en stammeføderasjon som utgjør den dominerende makten i emiratene.
Huset Al Maktoum har regjert i Dubai siden 1833.
20. etappe av Tour de France 2011
20. etappe av Tour de France 2011 var en 42,5 km lang tempoetappe. Den ble kjørt lørdag den 23. juli fra Grenoble til Grenoble.
Tony Martin vant etappen, mens Cadel Evans ble nummer to og overtok sammenlagtledelsen.
Eksterne lenker
2011 Tour de France, Stage 12 to Stage 21
Swellow
Swellow er en figur i serien Pokémon, som eies av Nintendo. Den blei introdusert i 3. generasjon. Den er av typene normal og flygende, og er utviklinga til Taillow.
Swellow likner på en fugl. Den er for det meste blå, men den er rød på brystet, halsen, og opp på forsida av hodet. Den har også lysere områder på buken. Den har to store halefjær som er røde på tuppen, og den har fjær som stikker litt ut bakover fra hodet sitt. Halefjærene er en indikasjon på hvor god form den er i. Hvis de står ut og er lette å legge merke til, er den i god form. Swellow sirkler høgt oppe på himmelen når den jakter. Når den ser et bytte, stuper den ned og tar det med klørne sine.
Tverrfaglige kulturstudier
Tverrfaglige kulturstudier er et forskningsfelt som søker å integrere kunnskaper fra ulike humanistiske og samfunnsvitenskaplige fag for å best forstå fenomenet kultur. Studietilbud i tverrfaglige kulturstudier på alle nivåer finnes ved Høgskolen i Telemark og ved Institutt for tverrfaglige kulturstudier, NTNU.
Liste over representanter i Sveriges riksdag 2006–2010
Dette er en liste over representanter i Sveriges riksdag i perioden 2006 til 2010'''. Statsråd er markert i fet stil, mens partiledere er markert i kursiv stil.
Symfoni nr. 1 (Prokofjev)
'''Symfoni nr. 1''' (Symphonie classique), den «klassiske symfonien», er en symfoni komponert av den russiske komponisten Sergej Prokofjev. Den er ett av Prokofjevs mest kjent verk. Det er et typisk neoklassisk verk, og er laget etter en modell av Joseph Haydns symfonier.
Symfonien ble påbegynt i 1916, og ble fullført den 10. september 1917, like før oktoberrevolusjonen og den påfølgende kommunistiske maktovertagelsen.
Stykket hadde verdenspremiere i St. Petersburg den 21. april 1918, da den ble oppført av det daværende St. Petersburgs Hofforkester, under ledelse av Nikolai Malko og Prokofjev selv. Symfonien ble godt mottatt, både av publikum og sovjetmyndighetene. På tross av støtten fra myndighetene forlot Prokofjev landet et par dager etter premieren, og dro til New York via Vladivostok og Tokyo.
Yves Mankel
Yves Mankel (født 12. november 1970), tysk aker som deltok i de olympiske vinterleker 1992 i Albertville.
Mankel vant en olympisk sølvmedalje i aking under vinter-OL 1992 i Albertville. Sammen med Thomas Rudolph kom han på andreplass i toer for menn, bak sine landsmenn Stefan Krauße og Jan Behrendt.
Overfaldet paa postaapnerens datter
Overfaldet paa postaapnerens datter (også kjent som Kampen om pengebrevet) er en norsk stumfilm fra 1913 regissert av Ottar Gladtvet. Filmen regnes for å være tapt.